Lolly Jackson se bates opgeveilLolly Jackson Vermoorde ontkleeklubeienaar Lolly Jackson se weduwee gaan van sy bates op ŉ veiling verkoop om sy uitstaande belastingrekening van R100 miljoen te betaal, het The Star Donderdag berig. ŉ Porsche 911 Turbo 930, twee waterponies en ŉ sleepwa, vier motorfietse – ŉ Suzuki GSX-R1000, ŉ Aprilia RS125, ŉ Aprilia RSV en ŉ Ducati 916 SPS en twee vierwielmotorfietse is van die items wat volgende Donderdag op die veiling verkoop sal word. Demi Jackson het aan The Star gesê sy verkoop dié items “omdat dit stof vergader” en sy nie wil hê dit moet beskadig word nie. Sy sê haar man se boedel is nog nie afgehandel nie, aangesien daar nog uitstaande belasting is. Jackson, die eienaar van Teazers-ontkleedansklubs, is op 3 Mei 2010 by ŉ huis in Edleen naby OR Tambo Internasionale Lughawe doodgeskiet. Demi sê sy wil hê Jackson se vermeende moordenaar, George Luca, moet na Suid-Afrika terugkeer om “die waarheid te vertel”. Luca staan sy uitlewering teë. Hy het ná Jackson se afsterwe na Ciprus gevlug. -SAPA